Александр Невский ордены билдәһе ҡыҙыл рубин эмаль менән ҡапланған ҡабарынҡы биш осло йондоҙҙан ғибәрәт. Ул ун осло теүәл фигура фонында эшләнгән, уның ерлегендә шымартылған төрлө яҡҡа һибелгән нурҙар төшөрөлгән. Ҡыҙыл йондоҙ алтынға ялатылған күтә рмәле, уның уртаһында — түңәрәк ҡалҡан, ҡалҡанда — Александр Невскийҙың рельефлы һүрәте һәм түңәрәк буйлап ҡабарынҡы хәрефтәр менән «АЛЕКСАНДР НЕВСКИЙ» яҙыуы.Ҡалҡан алтынға ялатылған лавр тажы менән ҡаймаланған. Таждың аҫҡы ботаҡтары фигуралы бәләкәй ҡалҡан менән ҡапланған, ҡалҡанда — алтынға ялатылған ураҡ менән сүкеш төшөрөлгән. Ун осло фигураның нурҙары фонында арҡыс-торҡос бердыштарҙың остары күренә. Орденды аҫҡы өлөшөндә фигуралы ҡалҡан артында арҡыс-торҡос алтынға ялатылған ҡылыс, һөңгө, йәйә һәм уҡтар менән һаҙаҡ.